बताया जा रहा है कि आईपीएस अधिकारियों के इस कदम ने पुलिसकर्मियों को भी उद्देलित एवं उत्‍तेजित कर दिया है. वे भी अब अपना संगठन बनाने तथा अपनी मांगे मनवाने के लिए सामूहिक इस्‍तीफे के हथियार के इस्‍तेमाल की योजना बना रहे हैं. अभी शुरुआत आजमगढ़ से होने जा रही है. बताया जा रहा है कि आजमगढ़ के पुलिसकर्मी 15 फरवरी को सामूहिक इस्‍तीफा देने की बात कह रहे हैं. अगर आजमगढ़ में मामला नहीं सुलझा तो समझा जा रहा है कि यह पूरे यूपी में संक्रामक रोग की तरह फैल जाएगा. पुलिसकर्मियों की सबसे ज्‍यादा नाराजगी आईपीएस अधिकारियों के दोहरे रवैये को लेकर है.